Прысутныя на сустрэчы разважалі і аб патрэбнасці выканання настаўнікамі неўласцівых ім абавязкаў, дзейнасці педагагічных класаў, прафесійным развіцці выкладчыкаў. Пэўны рэзананс у зале выклікала пытанне аб неабходнасці падліку сярэдняга бала школьных атэстатаў. Меркаванні гучалі розныя. Была закранута агульная аб’ектыўнасць выстаўлення адзнак, прапаноўвалася ўвесці адказнасць настаўнікаў за завышаныя балы, калі выпускнік не пацвярджае іх на ЦТ. Адзінай высновы так і не прагучала, але адназначна, што гэтая вострая тэма яшчэ будзе разгледжана.